O‘zbekistonda «raqamli bank» atamasi paydo bo‘ldi

Markaziy bank birinchi marotaba «raqamli bank» atamasini qonunchilikka kiritdi. Bu haqda Markaziy bank boshqaruvining qarorida aytiladi, u banklarni ro‘yxatga olish va ular faoliyatini litsenziyalash tartibiga o‘zgartishlar kiritdi.
Hujjat bilan yangi atama kiritilmoqda - «raqamli bank» — innovatsion bank texnologiyalaridan foydalangan holda (kassa xizmatlarini ko‘rsatmasdan) bank xizmatlarini masofaviy ko‘rsatuvchi bank yoki uning tarkibiy bo‘linmasi. 
Qayd etilishicha, raqamli banklar tomonidan bank xizmatlarini masofaviy ko‘rsatish bankning ichki tartib qoidalariga asosan qonun hujjatlarini talablarini inobatga olgan holda amalga oshiriladi.
«Raqamli bank» atamasi O‘zbekiston normativ bazasida ilk bor prezidentning yanvar oyidagi «O‘zbekiston Respublikasi Markaziy banki faoliyatini tubdan takomillashtirish chora-tadbirlari to‘g‘risida»gi qarorida paydo bo‘ldi.